
	ΡΕΣΤΙΤΑΛ ΤΡΑΓΟΥΔΙΟΥ

στο Σπίτι της Κύπρου

	Αύρα Σιάτη

σοπράνο
	Καίτη Οικονομίδου

μέτζο σοπράνο
	Δημήτρης Σιγαλός

τενόρος
	Κωστής Ρασιδάκις

βαρύτονος
	στο πιάνο

Μάριος Ιωάννου


Την Τρίτη 3 Νοεμβρίου 2015 πραγματοποιήθηκε με μεγάλη επιτυχία στο Σπίτι της Κύπρου ρεσιτάλ τραγουδιού με τη συμμετοχή της σοπράνο Αύρας Σιάτη, της μέτζο σοπράνο Καίτης Οικονομίδου, του τενόρου Δημήτρη Σιγαλού και του βαρύτονου Κωστή Ρασιδάκι. Τους λυρικούς τραγουδιστές συνόδευσε στο πιάνο ο Μάριος Ιωάννου. 


Το εξαίρετο μουσικό σχήμα παρουσίασε και καλωσόρισε στο Σπίτι της Κύπρου η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου η οποία υποσχέθηκε στο ακροατήριο μία ξεχωριστή βραδιά γεμάτη μουσική και τραγούδι.
Το ρεσιτάλ ξεκίνησε με την προσευχή Ave Maria, σε μουσική σύνθεση του Franz Schubert. Στο πρώτο μέρος του προγράμματος ακούστηκαν άριες και ντουέτα από όπερες των W.A. Mozart (Là ci darem la mano/Don Giovanni), G. Verdi (La Donna è mobile/Rigoletto, Parigi, o cara και Libiamo, libiamo ne’ lieti calici-Brindisi/La Traviata, Dio, che nell’ alma infondere/Don Carlos), P. Mascagni (Voi lo sapete, o mamma/Cavalleria Rusticana), και G. Bizet (L'amour est un oiseau rebelle-Habanera και Votre toast, je peux vous le rendre/Carmen).
Στο δεύτερο μέρος οι λυρικοί τραγουδιστές ερμήνευσαν παλιά και αξέχαστα τραγούδια των Μιχάλη Σουγιούλ, Νίκου Γούναρη, Αττίκ, Τάκη Μωράκη, Μίμη Κατριβάνου, Κώστα Γιαννίδη και Eldo Di Lazzaro, συμπαρασύροντας με τη μουσικότητά τους το κοινό, που τους επιβράβευσε με παρατεταμένο χειροκρότημα και εγκωμιαστικά σχόλια.
Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού του Υπουργείου Παιδείας και Πολιτισμού της Κυπριακής Δημοκρατίας.
4 Νοεμβρίου 2015

